b'\n_START_ARTICLE_\nNeobarok\n_START_PARAGRAPH_\nNeobarok je naziv za jedan umjetni\xc4\x8dki pravac unutar stilskog razdoblja historicizma, koji je okvirno trajao od kraja 19. st. do po\xc4\x8detka Prvog svjetskog rata, a najvi\xc5\xa1e se ogledao u arhitekturi kod podizanja reprezentativnih javnih gra\xc4\x91evina.\n_START_SECTION_\nPovijest i karakteristike\n_START_PARAGRAPH_\nNeobarok je krenuo iz Francuske gdje se zvao i Stil drugog carstva, on je bio \xc5\xa1iroko prihva\xc4\x87en i po Sjedinjenim Ameri\xc4\x8dkim Dr\xc5\xbeavama, po \xc4\x8ditavoj Latinskoj Americi i po dalekom istoku Japan, Kina._NEWLINE_Stil se od 1885. godine po\xc4\x8deo \xc5\xa1iriti i po Velikoj Britaniji i svim zemljama Britanskog Carstva. Veliki utjecaj na ponovno bu\xc4\x91enje interesa za baroknu arhitekturu, imala je pari\xc5\xa1ka Akademija umjetnosti - \xc3\x89cole des Beaux-Arts koja je bila najuticajniji arhitektonski studij u zapadnog svijeta 19. st. Svoje je studente obrazovala za projektiranje monumentalnih javnih gra\xc4\x91evina u klasi\xc4\x8dnom stilu. Pari\xc5\xa1ka opera (Op\xc3\xa9ra Garnier) iz 1875. Charlesa Garniera bila je amblematska gra\xc4\x91evina neobaroka._NEWLINE_Po austrougarskim zemljama se podiglo puno gra\xc4\x91evina u tom stilu, posebno je produktivan bio arhitektonski ured Fellner & Helmer, koji je podigao 48 kazali\xc5\xa1nih pala\xc4\x8da u tom stilu od Be\xc4\x8da, Graza, Budimpe\xc5\xa1te, Odese, Hamburga, Zagreba, Sofije, Brna, Rijeke...'